Why Little Children Suffer?
Listen to that video from 3:00 to 8:00.
پاکستان میں جو سیلاب آئے ہوئے ہیں ان میں جو چھوٹے چھوٹے بچے اس دنیا سے چلے گئے تو کیا خدا کو یہ معلوم نہیں تھا کہ ان چھوٹے بچوں پر یہ تکالیف آئیں گی اور یہ بچے چھوٹی عمر میں ہی اس دنیا سے چلے جائیں گے؟ قرآن تو کہتا ہے کہ خدا ہر چیز کا علم رکھنے والا ہے، ہر چیز پر قادر ،رحمان اور رحیم ہے۔ اب اگر آپ کہتی ہیں کہ یہ چھوٹے بچے انسانوں کی آزادی ارادہ و اختیار کی وجہ سے تکلیف میں رہے تو پھر سوال یہ ہے کہ انسان کو آزادی ارادہ و اختیار کس نے دی جس کی وجہ بقول آپکے یہ بچے تکلیف میں رہ کر اس دنیا سے چلے گئے؟ اب اگر بقول آپکے بچوں کو یہ تکلیف بڑے انسانوں کے ارادہ و اختیار سے پہنچی تو یہ بتائیے کہ اِس میں اُن بچوں کا کیا قصور تھا؟ قرآن تو کہتا ہے کہ خدا رحمان رحیم اور ہر چیز پر قادر ہے۔ اب سوال یہ ہے کہ خدا نے اِیسا نظام کیوں بنایا جس میں معصوم بچے بھی تکلیف میں رہ کر اس دنیا سے چلے گئے؟ کیا آپکے نزدیک معصوم اور بے گناہ کو تکلیف دینا ظلم نہیں ہے؟ کیا آپکے نزدیک بے گناہ کو بغیر کسی اچھی وجہ کے تکلیف دینا رحم کے خلاف نہیں ہے؟۔ اب اگر آپ کہیں کہ اِن بچوں کو تکلیف دینے کے لیے خدا کے پاس کوئی اچھی وجہ ہوگی۔ تو پھر سوال یہ اُٹھتا ہے کہ وہ وجہ کیا ہے؟ اور اگر تکلیف دینا اُن بچوں کی بھلائی کے لیے ضروری تھا تو پھر بتائیے کہ خدا ہر چیز پر قادر اور رحیم کیسے ہوا جو بچوں کو تمام تکالیف سے بچا کر بھلائی نہیں پہنچا سکا؟ اگر ان سوالات کے جوابات قرآن میں اور آپکے پاس ہیں تو بیان کیجئے اور اگر نہیں ہیں تو بتائیے کہ آپ قرآن کے اِن دعووں کو کس بنیاد پر درست مانتی ہیں کہ خدا رحمان رحیم ،عادل اور ہر چیز پر قادر ہے؟